Aðalfundur Samtaka hernaðarandstæðinga fór fram í dag . Fundurinn var afar líflegur og samþykkti fundurinn m.a. þrjár ályktanir ; Um uppsögn Varnarsamningsins , um kjarnorkuvopnum og um skipbrot íhlutunarstefnu . Ályktanirnar má sjá hér að neðan með því að velja halda áfram að lesa . Fundurinn samþykkti jafnfram að koma á fót lyftusjóði með það að markmiði að tryggja hjólastólaaðgengi fyrir félaga . Auður Lilja Erlingsdóttir var endurkjörin formaður samtakanna en miðnefnd næsta starfsárið skipa annars : Hildur Lilliendahl Viggósdóttir , Sigurður Flosason , Stefán Pálsson , Unnur Tryggvadóttir Flóvenz , Guðbjartur Jón Einarsson og Þorvaldur Þorvaldsson . Elín Sigurðurðardóttir og Bjarni Þóroddsson voru kjörin varamenn , en ekki er hefð fyrir að gera greinarmun á aðal - og varamönnum í starfi miðnefndar . Vegna fregna af mögulegri brottvísun hælisleitenda sem flúið hafa land sitt eftir að hafa neitað að gegna herþjónustu hvetja Samtök hernaðarandstæðinga íslensk stjórnvöld til að leggja sitt af mörkunum í baráttu gegn stríði og hernaði með að veita þeim sem hafa flúið land frekar en að gegna herþjónustu hæli hér á landi . Í 18. grein mannréttindayfirlýsingar Sameinuðu þjóðanna segir : „ Allir skulu frjálsir hugsana sinna , samvisku og trúar . Felur sá réttur í sér frelsi til að skipta um trú eða sannfæringu og enn fremur frelsi til að rækja trú sína eða sannfæringu einslega eða með öðrum , opinberlega eða í einrúmi , með boðun , breytni , tilbeiðslu og helgihaldi . “ Rétturinn til að vera samkvæmur samvisku sinni er þá túlkaður sem réttur til að neita herþjónustu og rétt til að neita að drepa fólk . Samtök hernaðarandstæðinga harma þeir friðarsinnar sem leiti skjóls á Íslandi fái ekki notið samstöðu hér á landi . Fornleifafræðingar í Kenýa hafa fundið á 10 þúsund ára gröf með líkum manna sem bera þess augljós merki að hafa verið drepnir í hernaði . Um málið er meðal annars fjallað í þessari grein í The Washington Post . Fundurinn bendir til að saga skipulags hernaðar sé enn eldri en margir höfðu talið , en ýmsir hafa viljað tengja upphaf herja og hermennsku til þess tíma þegar menn tóku sér fasta búsetu og fóru að skipuleggja samfélög sín í þorpum og síðar stærri ríkjum . Þórarinn Hjartarson á Akureyri , félagsmaður í SHA , sendi Friðarvefnum þennan pistil um „ stríðið gegn hryðjuverkum “ . Aðsendar greinar á Friðarvefnum eru að sjálfsögðu verk höfunda sinna og þurfa ekki endilega að endurspegla stefnu vefritsins eða Samtaka hernaðarandstæðinga . Eftirfarandi ályktun var samþykkt á fundi miðnefndar Samtaka hernaðarandstæðinga í kvöld . Samtök hernaðarandstæðinga fagna ummælum Illuga Gunnarssonar menntamálaráðherra á Alþingi í dag um skaðsemi kjarnorkuvopna . Samtökin taka öllum nýjum liðsmönnum í baráttunni gegn þessum skaðlegu vopnum opnum örmum . SHA hvetja menntamálaráðherra til að kynna sér enn betur stefnu og starfsemi samtakanna . Samtökin vilja jafnframt minna ráðherrann á að ríkisstjórn hans hefur í gegnum tíðina staðið gegn tillögum um kjarnorkuafvopnun á vettvangi Sameinuðu þjóðanna . Ríkisstjórn hans styður einnig aðild að hernaðarbandalaginu Nató sem byggir grundvöll sinn á kjarnorkuvopnum auk þess sem bandalagið er óumdeilanlega samansafn opinberra starfsmanna .